hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en et hu hu hu en en fr en hu en en en hu en en en hu hu hu hu en hu en hu en hu en en en hu en da en hu en fr en fr en hu en fi fr fr it hu en en de hu en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu fr fr da hu fr fr be hu hu hu hu hu en hu hu hu hu hu hu hu hu cs hu hu hu sk hu hu it cs hu nl es sk hu hu it cs hu hu hu sk hu hu it cs hu hu sv sk hu hu it hu it hu it hu hu hu en hu hu hu hu hu hu hu hu cs hu hu hu sk hu hu it cs hu hu hu sk nl hu it da hu hu hu sk hu hu it cs hu de hu sk hu hu it cs hu hu hu sk hu hu it cs hu hu hu sk hu hu it cs hu hbs_lat hu sk hu hu it cs hu hu hu sk hu hu it cs hu de es sk hu hu it cs hu hu en sk hu hu it hu it hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Verebes József (Budapest, 1941. március 23. – Budapest, 2016. március 13.[3]) magyar labdarúgó, edző, mesteredző. Az 1980-as évek elejének győri aranycsapatának a vezetőedzője volt. Edzőként bajnok volt az MTK-VM-mel, később a magyar labdarúgó-válogatott szövetségi kapitánya is volt.
2016. március 13. (74 évesen)
Az év labdarúgó edzője (1982)
Pro Urbe-díj (Győr) – (1982)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák.
A Wikimédia Commons tartalmaz Verebes József témájú médiaállományokat.
Ferencváros egyik legszegényebb részén nőtt fel, ahol a többi hasonló társával a labdarúgás volt az egyetlen szórakozásuk. Együtt játszott Farkas Jánossal és Sipos Ferenccel, akik később híres válogatott labdarúgók lettek. 1952-ben Verebes is a Bp. Kinizsi (FTC) igazolt labdarúgója lett. 1961-ben három mérkőzésen az élvonalban is szerepelt. 1962-ben elhagyta a Ferencvárost és egy idényt az Oroszlányi Bányászban játszott. A következő évtől ismét a fővárosba igazolt. 1964-ig a BVSC labdarúgója volt, 1965-ös és 1966-os idényben a Ganz-Mávag, 1967 és 1970 között a Budafoki MTE csapatában szerepelt. Az aktív labdarúgást a Középítők csapatában fejezte be 1971-ben.
Visszavonulása után először a budapesti 43. sz. Állami Építőipari Vállalat sportszervezője lett. 1978-ban a Testnevelési Főiskolán edzői oklevelet szerzett (labdarúgó szakedző). 1977 és 1978 között az MLSZ játékvezető edzője volt. 1978-1979-ben a másodosztály Kecskeméti SC vezetőedzőjeként dolgozott. Egy rövid sülysápi edzői munka után a Videoton vezetőedzője lett.
1981-ben a Rába ETO szerződtette és az itt töltött öt esztendő pályafutásának legsikeresebb időszaka. Első két idényben bajnokok, majd kétszer másodikok, végül harmadikok lettek a bajnokságban. 1982-ben 19 év után lett újra vidéki győztes a labdarúgó bajnokságban és először neki sikerült azt egyszer megvédeni is. Ebben az esztendőben az év edzője lett, Győrben pedig Pro Urbe-díjjal jutalmazták tevékenykedését.
A magyar válogatott 1987. április 27-én, Verebes József szövetségi kapitány vezetésével megérkezik a hollandiai Amszterdam-Schiphol repülőtérre, az Európa-bajnokság selejtezőjére ...
1986-ban átcsábították az akkoriban általában a kiesés ellen küzdő MTK-VM-hez. Itt is sikerült véghez vinnie a győri bravúrt és első idényében, 29 év után újra bajnoki címet szerzett a kék-fehér csapattal. E két páratlan sikerből ered edzői beceneve: Mágus. 1987-től mesteredzői címet kapott. Eközben 1987 januárjától augusztusig a magyar válogatott szövetségi kapitánya is volt. 4 mérkőzésen: 2 győzelem, 1 döntetlen és 1 vereség a mérlege. Az 1988-1989-es idényben a kék-fehérekkel bronzérmesek lettek a bajnokságban. A következő idényben úgy lettek ezüstérmesek, hogy már az utolsó előtti fordulóban is megszerezhették volna a bajnoki címet, amit végül az utolsó fordulóban az Újpesti Dózsa szerzett meg jobb gólkülönbséggel (1 góllal volt jobb!).
1992-ben Kispestre szerződött, ahol 8 mérkőzésen (6 bajnokin) irányította a csapatot és idő előtt távozni kényszerült, majd a csapat Martti Kuusela vezetésével bajnok lett. 1993 szeptembere és 1994 júniusa között is szövetségi kapitány volt tíz mérkőzésen át. Egyetlenegy győzelem mellett, két döntetlen és 7 vereség volt a mérlege. Ugyanez időben ismét Győrben dolgozott az ETO-nál, szerényebb eredményekkel, mint korábban: ötödik lett a csapat a bajnokságban. 1996 tavaszán néhány mérkőzés erejéig a Vasas edzője volt. 1998-1999-ben ismét a Videoton vezetőedzője lett.
2001-ben UEFA 'A' diplomás edzői oklevelet szerzett, majd Magyarországon az elsők között teszi le a 'Pro'-fokozatot is. 2005-ben a megyei másodosztályban szereplő Diósd szakmai igazgatója lett. 2005-2006-ban televíziós szakkommentátor. 2007-ben Újbuda-Lágymányosi TC-nél szakmai vezetőként tevékenykedett, majd a klub Váccal történő egyesülése után a Vác-Újbuda LTC vezetőedzője lett.
2007. augusztus 20-án a Magyar Köztársasági Érdemrend lovagkeresztje (polgári tagozat) kitüntetésben részesült.
2009 áprilisában a Nagytétény-Erőmű SE BLSZ I. osztályú csapatához került szakmai tanácsadóként, majd vezetőedzőként.
2015. decemberében súlyos tüdőbajt diagnosztizáltak nála, aminek következtében kórosan lefogyott, gyakran alvászavar, légszomj kínozta.[4] 2016. március 13-án, otthonában hunyt el.
2017. október 27-én a kőbányai Új köztemetőben síremléket avattak a tiszteletére.[5]
2021 márciusában utcát neveztek el róla Győrben.[6]
az év labdarúgó edzője: 1982
Pro Urbe-díj (Győr): 1982
A Magyar Köztársasági Érdemrend lovagkeresztje (polgári tagozat): 2007
bajnok: 1992-1993 (8 mérkőzés)
Budapest, Üllői úti Stadion
Budapest, Üllői úti Stadion
Szombathely, Rohonci úti stadion
Győr, Rába ETO Stadion
Koltay Gábor: Verebes, a mágus (Budapesti Művészeti Hetek és Szabadtéri Színpadok Igazgatósága, 1987) ISBN 963-01-8392-7
Verebes Krisztina: Az én mágusom
↑ 1950 és 1956 között a Ferencvárosnak Bp. Kinizsi volt a neve
↑ A csapat nevei: 2006–07 Újbuda–Lágymányosi TC, 2007–08 Vác–Újbuda LTC
↑ Gyász: nincs többé mágia, elhunyt Verebes József
↑ Szeitz Tibor: Nagyon beteg Verebes József, sokan aggódnak a Mágusért, Kisalföld.hu, 2016. március 11.
↑ Gyász: felavatták Verebes József síremlékét – képgaléria. Nemzeti Sport, 2017. október 27. (Hozzáférés: 2017. október 27.)
↑ Labdarúgás: utcát neveztek el Győrben Verebes Józsefről. www.nemzetisport.hu (2021. márc. 23.) (Hozzáférés: 2021. márc. 23.)
Ki kicsoda a magyar sportéletben?: III. kötet (S–Z). Szekszárd: Babits. 1995. 290. o. ISBN 963-495-014-0
Meglátja mester, menni fog!, youtube.com
Mi az igazság? Verebes József 1988. áprilisi exkluzív interjúja Koltay Gábornak; utószó Hernádi Gyula; Szabad Tér, Bp., 1988
Hajrá, MTK? Hungária-körút. Rendhagyó tudósítás két félidőben egy rendhagyó MTK-mérkőzésről, a magyar fociról és sok másról...; tudósító Mihancsik Zsófia; Háttér, Bp., 1988 (Háttér könyvek)
Magyarázkodás helyett: diadal. Verebes első két győri éve, 1981–1983. Krónika, szemle, kommentár; szerk. Gődény Endre; szerzői, Bp., 2013
Verebes Krisztina: Az én mágusom, Verebes József; Kossuth, Bp., 2017
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Verebes_József&oldid=23707575”
Utoljára szerkesztve 2021. március 23., 16:14-kor
A lap utolsó módosítása: 2021. március 23., 16:14
A lap szövege CC BY-SA 3.0 alatt érhető el, ha nincs külön jelölve.